CELEX: 32013D0288
Language: fi
Date: 2013-06-13 00:00:00
Title: 2013/288/EU: Komission täytäntöönpanopäätös, annettu 13 päivänä kesäkuuta 2013 , tiettyjen kolmansien maiden tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta ja tiettyjen kolmansien maiden tilintarkastajien ja tilintarkastusyksiköiden tilintarkastustoimintaa koskevasta siirtymäajasta Euroopan unionissa annetun päätöksen 2011/30/EU muuttamisesta (tiedoksiannettu numerolla C(2013) 3491)  ETA:n kannalta merkityksellinen teksti

15.6.2013   
            
            
               FI
            
            
               Euroopan unionin virallinen lehti
            
            
               L 163/26
            
         KOMISSION TÄYTÄNTÖÖNPANOPÄÄTÖS,
   annettu 13 päivänä kesäkuuta 2013,
   tiettyjen kolmansien maiden tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta ja tiettyjen kolmansien maiden tilintarkastajien ja tilintarkastusyksiköiden tilintarkastustoimintaa koskevasta siirtymäajasta Euroopan unionissa annetun päätöksen 2011/30/EU muuttamisesta
   (tiedoksiannettu numerolla C(2013) 3491)
   (ETA:n kannalta merkityksellinen teksti)
   (2013/288/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tilinpäätösten ja konsolidoitujen tilinpäätösten lakisääteisestä tilintarkastuksesta, direktiivien 78/660/ETY ja 83/349/ETY muuttamisesta sekä neuvoston direktiivin 84/253/ETY kumoamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/43/EY (1) ja erityisesti sen 46 artiklan 2 kohdan ensimmäisen alakohdan,
   sekä katsoo seuraavaa:
   
               (1)
            
            
               Komission päätöksen 2011/30/EU (2) mukaan kyseisen päätöksen liitteessä mainituista kolmansista maista ja mainituilta alueilta tulevat tilintarkastajat ja tilintarkastusyksiköt voivat jatkaa unionissa tilintarkastuskertomusten laatimista 2 päivän heinäkuuta 2010 ja 31 päivän heinäkuuta 2012 välisenä aikana alkavia tilikausia koskevista tilinpäätöksistä tai konsolidoiduista tilinpäätöksistä.
            
         
               (2)
            
            
               Komissio on tehnyt arvioinnit päätöksen 2011/30/EU liitteessä mainittujen kolmansien maiden ja alueiden tilintarkastajiin ja tilintarkastusyksiköihin sovellettavista valvonta-, laadunvarmistus-, tutkinta- ja seuraamusjärjestelmistä. Arvioinnit tehtiin Euroopan tilintarkastajien valvontaelinten asiantuntijaryhmän avustuksella. Kyseisten kolmansien maiden ja alueiden tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät arvioitiin noudattaen direktiivin 2006/43/EY 29, 30 ja 32 artiklassa esitettyjä perusteita, jotka koskevat jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä. Jäsenvaltioiden ja kolmansien maiden tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien välisen yhteistyön perimmäisenä tavoitteena olisi oltava tilanne, jossa osapuolten valvontajärjestelmiä kohtaan vallitsee keskinäinen luottamus vastaavuuden perusteella.
            
         
               (3)
            
            
               Arviointien perusteella näyttää siltä, että Abu Dhabin, Brasilian, Dubain kansainvälisen finanssikeskuksen, Guernseyn, Indonesian, Mansaaren, Jerseyn, Malesian, Taiwanin ja Thaimaan tilintarkastajiin ja tilintarkastusyksiköihin soveltamissa valvonta-, laadunvarmistus-, tutkinta- ja seuraamusjärjestelmissä noudatettavat säännöt vastaavat direktiivin 2006/43/EY 29, 30 ja 32 artiklassa esitettyjä sääntöjä. Siksi on tarkoituksenmukaista katsoa, että kyseisten kolmansien maiden tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät vastaavat jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä.
            
         
               (4)
            
            
               Bermuda, Caymansaaret, Egypti, Mauritius, Uusi-Seelanti, Venäjä ja Turkki ovat perustaneet tai perustavat parhaillaan tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä. Kyseisten järjestelmien toiminnasta tai niissä noudatettavista säännöistä ei kuitenkaan ole käytössä riittävästi tietoa vastaavuuden arvioimiseksi. Näiltä kolmansilta mailta ja alueilta tarvitaan lisätietoa paremman käsityksen saamiseksi niiden järjestelmästä, jotta voitaisiin tehdä arviointi lopullisen vastaavuuspäätöksen tekemiseksi niiden järjestelmistä. Siksi on tarkoituksenmukaista pidentää siirtymäaikaa, joka päätöksellä 2011/30/EU on myönnetty tilintarkastajille ja tilintarkastusyksiköille, jotka laativat tilintarkastuskertomuksen kyseisissä kolmansissa maissa ja kyseisillä alueilla perustettujen yhtiöiden tilinpäätöksestä tai konsolidoidusta tilinpäätöksestä.
            
         
               (5)
            
            
               Tilintarkastajat ja tilintarkastusyksiköt, jotka laativat tilintarkastuskertomuksen Hongkongissa, Intiassa ja Israelissa perustettujen yhtiöiden tilinpäätöksestä tai konsolidoidusta tilinpäätöksestä, ovat voineet hyödyntää päätöksellä 2011/30/EU myönnettyä siirtymäaikaa. Kyseiset kolmannet maat tai alueet eivät ole sen jälkeen perustaneet riippumatonta valvonta-, laadunvarmistus-, tutkinta- ja seuraamusjärjestelmää. Kyseiset maat eivät ole antaneet tietoja tilintarkastusta koskevista sääntely- ja valvontajärjestelmistään. Tämän vuoksi näyttää siltä, etteivät nämä kolmannet maat tai alueet ole toteuttaneet toimenpiteitä, jotka ovat tarpeen, jotta komissio tunnustaa niiden tilintarkastussäännöt jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä vastaaviksi. Sen vuoksi niille päätöksellä 2011/30/EU myönnettyä siirtymäaikaa, joka koskee tilintarkastajia ja tilintarkastusyksiköitä, jotka laativat tilintarkastuskertomuksen kyseisissä kolmansissa maissa perustettujen yhtiöiden tilinpäätöksestä tai konsolidoidusta tilinpäätöksestä, ei pitäisi pidentää.
            
         
               (6)
            
            
               Sijoittajien suojelemiseksi tilintarkastajien ja tilintarkastusyksiköiden, jotka laativat tilintarkastuskertomuksen tämän päätöksen liitteessä II mainituissa kolmansissa maissa perustettujen yhtiöiden tilinpäätöksestä tai konsolidoidusta tilinpäätöksestä, olisi siirtymäaikana voitava jatkaa tilintarkastustoimiaan unionissa ilman direktiivin 2006/43/EY 45 artiklan mukaista rekisteröintiä ainoastaan siinä tapauksessa, että ne antavat vaaditut tiedot. Edellyttäen että ne antavat nämä tiedot, niiden olisi voitava jatkaa tilintarkastuskertomusten laatimista tilinpäätöksistä tai konsolidoiduista tilinpäätöksistä 1 päivän elokuuta 2012 ja 31 päivän heinäkuuta 2015 välisenä aikana alkavilta tilikausilta. Tämä päätös ei saisi vaikuttaa jäsenvaltioiden oikeuteen soveltaa tutkinta- ja seuraamusjärjestelmiään näihin tilintarkastajiin ja tilintarkastusyksiköihin.
            
         
               (7)
            
            
               Sen vuoksi olisi muutettava päätöstä 2011/30/EU.
            
         
               (8)
            
            
               Tässä päätöksessä säädetyt toimenpiteet ovat direktiivin 2006/43/EY 48 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/30/EU seuraavasti:
   
               1)
            
            
               Lisätään 1 artiklaan toinen kohta seuraavasti:
               ”Direktiivin 2006/43/EY 46 artiklan 1 kohdan soveltamiseksi seuraavien kolmansien maiden ja seuraavien alueiden tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät vastaavat jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä tilintarkastustoiminnassa, jonka kohteena ovat 1 päivänä elokuuta 2012 tai sen jälkeen alkavia tilikausia koskevat tilinpäätökset tai konsolidoidut tilinpäätökset:
               
                           1)
                        
                        
                           Abu Dhabi
                        
                     
                           2)
                        
                        
                           Brasilia
                        
                     
                           3)
                        
                        
                           Dubain kansainvälinen finanssikeskus
                        
                     
                           4)
                        
                        
                           Guernsey
                        
                     
                           5)
                        
                        
                           Indonesia
                        
                     
                           6)
                        
                        
                           Mansaari
                        
                     
                           7)
                        
                        
                           Jersey
                        
                     
                           8)
                        
                        
                           Malesia
                        
                     
                           9)
                        
                        
                           Taiwan
                        
                     
                           10)
                        
                        
                           Thaimaa.”
                        
                     
         
               2)
            
            
               Muutetaan 2 artikla seuraavasti:
               
                           a)
                        
                        
                           Korvataan 1 kohdan johdantovirkkeessä ilmaus ”liitteessä” ilmauksella ”liitteessä I”.
                        
                     
                           b)
                        
                        
                           Korvataan 2, 3 ja 4 kohta seuraavasti:
                           ”2.   Jäsenvaltiot eivät saa soveltaa direktiivin 2006/43/EY 45 artiklaa tilintarkastajiin ja tilintarkastusyksiköihin, jotka laativat tilintarkastuskertomuksen tämän päätöksen liitteessä II mainituissa kolmansissa maissa ja mainituilla alueilla perustettujen, mainitun direktiivin 45 artiklan 1 kohdassa tarkoitettujen yhtiöiden tilinpäätöksestä tai konsolidoidusta tilinpäätöksestä 2 päivän heinäkuuta 2010 ja 31 päivän heinäkuuta 2015 välisenä aikana alkavilta tilikausilta, jos kyseinen tilintarkastaja tai tilintarkastusyksikkö antaa jäsenvaltion toimivaltaiselle viranomaiselle kaikki seuraavat tiedot:
                           
                                       a)
                                    
                                    
                                       kyseisen tilintarkastajan tai tilintarkastusyksikön nimi ja osoite sekä sen oikeudellista rakennetta koskevat tiedot;
                                    
                                 
                                       b)
                                    
                                    
                                       jos kyseinen tilintarkastaja tai tilintarkastusyksikkö kuuluu johonkin verkostoon, kyseisen verkoston kuvaus;
                                    
                                 
                                       c)
                                    
                                    
                                       kyseiseen tilintarkastukseen sovelletut tilintarkastusnormit ja riippumattomuusvaatimukset;
                                    
                                 
                                       d)
                                    
                                    
                                       tilintarkastusyksikön sisäisten laadunvarmistusjärjestelmien kuvaus;
                                    
                                 
                                       e)
                                    
                                    
                                       tieto siitä, onko kyseisestä tilintarkastajasta tai tilintarkastusyksiköstä suoritettu laaduntarkastus ja milloin se viimeksi suoritettiin, sekä tarvittavat tiedot tarkastuksen tuloksista, jollei kolmannen maan toimivaltainen viranomainen toimita niitä. Jos tarvittavat viimeksi suoritetun laaduntarkastuksen tulokset eivät ole julkisia, jäsenvaltioiden toimivaltaisten viranomaisten on käsiteltävä kyseisiä tietoja luottamuksellisina.
                                    
                                 3.   Jäsenvaltioiden on varmistettava, että suurelle yleisölle annetaan tiedoksi tämän päätöksen liitteessä II mainituissa kolmansissa maissa perustettujen yhtiöiden tilinpäätöksestä tai konsolidoidusta tilinpäätöksestä tilintarkastuskertomuksen laativien tilintarkastajien tai tilintarkastusyksikköjen nimi ja osoite sekä se, että kyseisten maiden ja alueiden valvonta-, laadunvarmistus-, tutkinta- ja seuraamusjärjestelmien ei vielä katsota olevan direktiivin 2006/43/EY 46 artiklan 2 kohdassa tarkoitetulla tavalla vastaavia. Tätä tarkoitusta varten direktiivin 2006/43/EY 45 artiklassa tarkoitetut jäsenvaltioiden toimivaltaiset viranomaiset voivat myös rekisteröidä tilintarkastajat ja tilintarkastusyksiköt, jotka tekevät tilintarkastuksen tämän päätöksen liitteessä II mainituissa kolmansissa maissa perustettujen yhtiöiden tilinpäätöksestä tai konsolidoidusta tilinpäätöksestä.
                           4.   Sen estämättä, mitä 2 kohdassa säädetään, jäsenvaltioilla on oikeus soveltaa tutkinta- ja seuraamusjärjestelmiään tilintarkastajiin ja tilintarkastusyksiköihin, jotka tekevät tilintarkastuksen liitteessä II mainituissa kolmansissa maissa perustettujen yhtiöiden tilinpäätöksestä tai konsolidoidusta tilinpäätöksestä.”
                        
                     
                           c)
                        
                        
                           Lisätään 5 kohta seuraavasti:
                           ”5.   Edellä 2 kohdassa sanottu ei rajoita laaduntarkastuksia koskevia yhteistyöjärjestelyjä jäsenvaltion toimivaltaisten viranomaisten ja liitteessä II mainitun kolmannen maan toimivaltaisten viranomaisten välillä edellyttäen, että tällainen järjestely täyttää kaikki seuraavat perusteet:
                           
                                       a)
                                    
                                    
                                       siihen sisältyy laaduntarkastuksia vastavuoroisen kohtelun pohjalta;
                                    
                                 
                                       b)
                                    
                                    
                                       siitä on tiedotettu etukäteen komissiolle;
                                    
                                 
                                       c)
                                    
                                    
                                       se ei rajoita direktiivin 2006/43/EY 47 artiklan nojalla hyväksyttäviä komission päätöksiä.”
                                    
                                 
                     
         
               3)
            
            
               Korvataan 4 artikla seuraavasti:
               ”4 artikla
               Tämän päätöksen 1 artiklan ensimmäisen kohdan 10 alakohdan soveltaminen päättyy 31 päivänä heinäkuuta 2013.”
            
         
               4)
            
            
               Korvataan liite tämän päätöksen liitteellä I.
            
         
               5)
            
            
               Lisätään tämän päätöksen liitteessä II esitetty liite II.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä kesäkuuta 2013.
      
         
            Komission puolesta
         
         Michel BARNIER
         
            Komission jäsen
         
      
   
   
      (1)  EUVL L 157, 9.6.2006, s. 87.
   
      (2)  EUVL L 15, 20.1.2011, s. 12.
   
      LIITE I
      
         KOLMANNET MAAT JA ALUEET
      
      
                   
               
               
                  Abu Dhabi
               
            
                   
               
               
                  Brasilia
               
            
                   
               
               
                  Dubain kansainvälinen finanssikeskus
               
            
                   
               
               
                  Guernsey
               
            
                   
               
               
                  Hongkong
               
            
                   
               
               
                  Intia
               
            
                   
               
               
                  Indonesia
               
            
                   
               
               
                  Mansaari
               
            
                   
               
               
                  Israel
               
            
                   
               
               
                  Jersey
               
            
                   
               
               
                  Malesia
               
            
                   
               
               
                  Taiwan
               
            
                   
               
               
                  Thaimaa
               
            
   
      LIITE II
      
         KOLMANNET MAAT
      
      
                   
               
               
                  Bermudasaaret
               
            
                   
               
               
                  Caymansaaret
               
            
                   
               
               
                  Egypti
               
            
                   
               
               
                  Mauritius
               
            
                   
               
               
                  Uusi-Seelanti
               
            
                   
               
               
                  Venäjä
               
            
                   
               
               
                  Turkki